google/wiki40b huggingface dataset:
Sankt Nicolai kirke (Simrishamn)

Sankt Nicolai kirke ligger ved Stortorget i Simrishamn (tidligere dansk: Simmershavn), Skåne og er en massiv kampestenskirke, ikke ulik den tilsvarende kjøpstadskirke Aa kirke på Bornholm.

Historie

Korets velbevarte romanske detaljer med tilmuret portal, stenskulpturer og høytsittende vinduer avslører, at koret opprinnelig var et kapell for områdets fiskere. Fiskerleiet Cimbris Havn nevnes første gang i 1161 da det hørte under klosterbyen Tommestrup (Ö Tommarp). I forbindelse med det rike sildefiskeriet i Østersjøen fikk byen på 1200-tallet kjøpstadsrettigheter, og dermed også en kirke, viet til sjøfarernes beskytter, Sankt Nicolai. Til 1200-tallskirken ble det tilføyet et våpenhus og tårn i gotisk stil omkring 1400.

Inventar

Kirken har to skip, og dens eldste inventar er kalkstensdøpefonten og en tidlig 1500-talls lysekrone i våpenhuset. Altertavle og prekestol stammer fra Christian IVs tid og er trolig utført av Claus Clausen. Altertavlen rommer to fornemme billedskjærerarbeider: Den siste nattverd i storfeltet og korsfestelsen i toppstykket. 
På den sterkt oppmalte prekestol ser man apostelrelieffer og Christian IVs monogram flankert av kvinnelige hermer som symboliserer de kristne dyder. Stolen blir båret av Moses med lovtavlene, og dette arbeidet stammer fra barokktiden omkring 1700-tallet. Fra samme epoke tilhører døpefontens krone og lokk med Johannes Døperen og Jesus. Nesten hele kirkens gulv er dekket av gravsten.
Hangbrücke Kremsbrücke/Pressingberg

Hangbrücke Kremsbrücke/Pressingberg er en motorveibro i Kremsbrücke i Kärnten, Østerrike. Broen er en 2607 m lang kassebro i betong, og fører motorveien Tauernautobahn (A10). Den har 49 spenn, og høyeste pilar er 84 m over bakken. Broen åpnet i 1980.
Cirkus Merano

Cirkus Merano var et norsk sirkus som eksisterte fra 1975 til 2015. Det ble etablert  den18. april 1975 av direktør Knut Dahl, bare 22 år gammel. Meranos premiere i april 1975 stod i et fullt sirkustelt i Fredrikstad. Dahls etablering ble en konkurrent til Norges første omreisende sirkus, Cirkus Arnardo. Cirkus Merano har siden premieren alltid åpnet sesongene i Fredrikstad, med sesongavslutning i Oslo i månedskiftet august/september. Merano var det eneste sirkuset som også turnerte i Finnmark. I 1994 ble Cirkus Merano invitert til et 3-måneders gjestespill i Polen. Premieren fant sted i Warszawa.
Høsten 2002 oppsto en offentlig konfrontasjon mellom Knut Dahl og daværende landbruksminister Lars Sponheim. Dahl følte seg indirekte beskyldt for å være dyremishandler, og bestemte seg for å legge ned sitt livsverk. Reaksjonene var strømmer av hilsninger fra publikum, og norske medier fulgte opp med intervjuer, lederartikler og kommentarer. Støtten gjorde at Knut Dahl forsatte noen år til. 
De la ut på sin siste turne i 2014. 
NRK sendte utdrag av deres show neste hver år fra 1976 til 1996.
Tahuata

Tahuata er ei øy og en kommune i Marquesasøyene i Fransk Polynesia. Folketellingen i 2017 viste et innbyggertall på 671. Det er fire landsbyer på øya: Administrasjonsstedet Vaitahu, samt Hapatoni, Motopu og Hanatetena. 
Tahuata tilhører den sørlige gruppen av øyer og er den minste av de bebodde øyene i Marquesasøyene. Fjellene går opp i 1050 moh.
Det er ikke flyplass på øya, så ferdselen går med båt via Hiva Oa.
Det britiske territoriet i Indiahavets flagg

Det britiske territoriet i Indiahavets flagg har som andre kronkolonier Union Jack i sitt flaggs venstre hjørne. Kronen og palmen er symboler for Det britiske territoriet i Indiahavet. Sammenliknet med flaggene for andre britiske kolonier er Det britiske territoriet i Indiahavets flagg spesielt ved at det har en flaggduk delt i hvite og blå bølgelinjer. Andre kolonier fører tradisjonelle britiske flagg med blå eller rød duk. Flagget ble antatt 8. november 1990, i anledning av territoriets tjuefemårsjubileum.
Fylkesvei 6872

Fylkesvei 6872 (Fv6872) i Trøndelag går mellom Nossum og Stavlo i Levanger kommune. Veiens lengde er 4,1 km.
Før Trøndelag fylke ble opprettet 1. januar 2018 hadde veien betegnelsen Fylkesvei 122 (Nord-Trøndelag).
Sportmann

Sportmann AS er en av Norges eldste postordreselskaper, etablert i 1974. Selskapet har gjennom alle disse årene drevet med distansehandel av treningstøy, klær og sko. De første 30 årene solgte selskapet varene sine utelukkende gjennom postordrekataloger, og "Sportmann-katalogen" ble etterhvert noe de fleste kjente til. Siden årtusenskifte har selskapet også drevet med netthandel og selger i dag mesteparten av sine varer via sin nettbutikk. 
Sportmann AS ble grunnlagt i Fredrikstad i 1974 av Svein Johannessen, og det er fortsatt fam. Johannessen som eier mesteparten av selskapet. Med unntak av en kort periode på slutten av 90-tallet har selskapet vært i Johannessens eie. Selskapet har kontorer og lager i Fredrikstad og driver hele sin virksomhet derfra. Selskapet har ca 35 ansatte (2014) og omsetter for ca 150 millioner NOK.
Sportmann AS selger i dag klær, treningstøy og sko til privatmarkedet, men tidligere var selskapet en leverandør også til idrettslag og foreninger over hele landet. På 80-tallet spilte mange klubber innen f.eks fotball og håndball, såvel som herrelandslaget i fotball, med drakter fra Sportmann.
Termosifong

Termosifong (termosifogen) er et prinsipp som benyttes i forbindelse med kjøling av væsker. Det er basert på det prinsipp at den oppvarmere væske stiger og den avkjølte væske synker. Systemet ble anvendt i tidlige utgaver av Fords biler, som derved ikke hadde behov for egen sirkulasjonspumpe for kjølevæske
Langå (Nyborg kommune)

Navn og etymologi

Langå ble i 1407 omtalt som Langw, trolig det samme som langhøj, av lang og endelsen høj, som betyr høyde eller gravhaug.

Klima

Gjennomsnittstemperaturen er 8°C gjennom året, med gjennomsnitt i august på 16,0°C som den varmeste måneden og 0,2°C i februar som den kaldeste måneden. Gjennomsnittlig nedbør er 602 mm, og den tørreste måneden er februar med 34 mm og den våteste er november med 65 mm gjennomsnittlig nedbør.
Akaba

Historie

Akaba har vært bebodd siden 4000 f.Kr. på grunn av beliggenheten ved handelsrutene mellom Asia, Afrika og Europa. Byen er omtalt i Bibelen som et sted hvor kong Salomo bygget skip. Siden den tid har byens betydning svingt med skiftende regimer. Korsfarerne bygget et festning der som fremdeles er bevart. Under den første verdenskrig ble den erobret av T.E. Lawrence og fra 1925 hørte den til Transjordan. I 1965 byttet kong Hussein 6000 km² ørkenland med 12 km kystlinje i Saudi-Arabia, noe som førte til at byen også fikk tilgang til korallrevet Yamanieh. Med dette fikk byen ekspansjonsmuligheter og turismen kunne begynne å utvikle seg.

Næringsliv

Turismen er vel utviklet i byen og flere store hotellkjeder er representert. Flere turoperatører tilbyr charterturer til Akaba. Byen har fått status som frisone, noe som har gjort at utbyggingen har skutt fart.
Tarmflora

Tarmflora er de bakterier og andre mikroorganismer som finnes naturlig i tarmen hos mennesket og andre organismer, der de lever i mutualisme med sin vert. Over 1 000 bakteriearter lever i normalfloraen i tarmen hos mennesket der de bidrar til immunitet, dannelse av vitaminer som folsyre, vitamin K og biotin, konvertering av melkeproteiner til melkesyre, og til å gjære komplekse ufordøybare karbohydrater. Tilstedeværelsen av denne normalfloraen forhindrer også vekst av potensielle patogene bakterier (hovedsakelig gjennom «å ta opp plass» i vevet).
E.coli-bakterier er en del av tarmfloraen som bidrar til dannelsen av vitamin K.
Gateshead

Etymologi

Gateshead er første gang omtalt i latinsk oversettelse på 700-tallet i Bedas historieverk Historia ecclesiastica gentis Anglorum («Anglernes kirkes historie») som ad caput caprae, «ved geitens hode». Denne tolkningen er i samsvar med senere engelske vitnemål på navnet, blant dem Gatesheued fra rundt 1190, bokstavelig «geitens hode», men i kontekst av stedsnavn har det betydningen «odde eller høyde benyttet av (ville) geiter».
Skal vi danse (sesong 13)

Den 13. sesongen av Skal vi danse hadde premiere 3. september 2017. Dommerpanelet for denne sesongen består av Trine Dehli Cleve, Egor Filipenko, Merete Lingjærde og Tore Petterson. Programledere er Katrine Moholt og Anders Hoff.
Manduca brontes

Utseende

En stor, ensfarget gråbrun svermer, noen av underartene er mer grå med litt mer kontrastrike tegninger på vingene. Forvingene har ca. 6 smale, mørke siksakstriper på tvers.

Levevis

Larvene lever på ask (Fraxinus spp.) og arter i slekten Tecoma (inkludert Tecoma stans). Denne arten blir delt opp i flere forskjellige underarter som lever på ulike øyer i Antillene, blant annet finnes det egne underarter på Cuba og Hispaniola.
Rhaeboscelis

Utseende

Greinpraktbiller er små til middelsstore (3-17 millimeter), avlange biller, oftest med metalliske farger. Hodet er forholdsvis stort og bredt, antennene ganske korte. Pronotum er kort og bredt, dekkvingene gjerne lange og smale, beina ganske korte.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang. Noen arter lever i galler. Disse billene ser stort sett ut til å være vertsspesifikke på én vertsplante-art.
Mange tropiske arter minerer i blader. De voksne billene finnes oftest på bladverket til vertsplanten, sjeldnere på blomster.
ESBF Besançon

Entente Sportive Bisontine Féminin (ESBF) er en fransk håndballklubb fra Besançon i  Bourgogne-Franche-Comté i Frankrike. Klubben ble grunnlagt i 1970 og spiller i Championnat de France de handball som er øverste nivå i fransk kvinnehåndball. Klubben har fire seriemesterskap, fra 1988, 1998, 2001 og 2003. I sesongen 2002/2003 vant klubben cupvinnercupen i håndball for kvinner.
Sånne som oss

Sånne som oss er Frode Gryttens debutstykke som dramatiker. Prosjektet har sitt utspring i Frode Gryttens interesse for forstadskulturen i Loddefjord, og for John Olav Nilsens musikk. Forestillingens akse er et familiedrama med tre generasjoner på scenen. John Olav Nilsens sangunivers flettes inn i historien.
Stykket ble første gang satt opp ved Den nationale scene i Bergen våren 2014. Regissør var Lasse Kolsrud, scenograf var Carle Lange, mens John Olav Nilsen var komponist. Musikkarrangement og musiker var Thea Hjelmeland, lysdesigner Morten Reinan og dramaturg Solrun Toft Iversen.
Burjatia

Historie

Hellegravmonumenter finnes i det nordlige, sentrale og vestre Mongolia, Indre Mongolia, nordøstre Kina, og området sør og øst for Bajkalsjøen - i sistnevnte område er Burjatia. Innbyggerne i dette kulturområdet var mongoler. Xiongnuriket (209 f.Kr.-93 e.Kr.) hadde senere herredømmet over Burjatias område - hvem xiongnuene var, er omdiskutert blant forskerne.  
Merkitmongolene bebodde elvedalene til Selenge og  Orkhon (nedre del). De ble etter alt å dømme absorbert av andre mongolske stammer (oirater, burjater) og andre som flyktet til kiptsjakerne ble innblandet med dem. Etter Yuandynastiets fall ble de en klan av et banner i Nordlige Yuan. Merkitene var den dominerende gruppen i det senere Burjatia.
Fra 800-tallet og frem til 1200-tallet levde  Khori-Tümed-mongolene vestenfor Bajkalsjøen. På 1200-tallet var de å finne sør for det moderne Irkutsk og sørøst i det moderne Burjatia. I 1207 besluttet Djengis Khan, som hadde lagt under seg Khori-Tumed-folket, å flytte nendel av disse gruppene sørover, og de slo seg etter hvert ned i Indre Mongolia.
Bayadmongolene bodde vest for Selenge, og de forflyttet seg sørvestover på 1600-tallet. 
Bargamongolene delte de samme 11 klaner om også Khori-Burjatene var inndelt i, og de var de hovedsakelige beboere av Bargujin Töhöm (det moderne nordlige Burjatia). De dukket først opp i Burjatia under navnet Bairgu på 500-600-tallet. Flesteparten av Khori-Bargaene flyttet til området mellom elven  Ergune og De store Khinganfjellene hvor de ble undersåtter under daurerne og solonerne (evenkene). En stor gruppe barga-khorier flyktet tilbake østover til Onon-elven i 1594. Da Qing-dynastiet angrep kosakkene ved elvene Ergune og Sjilka årene 1685-89, ble barga-mongolene øst for Ergune deportert til Indre Mongolia. 
Russisk kolonisering ble innledet på 1600-tallet da russiske gullgravere og pelsjegere søkte seg til området. Burjatia ble russisk ved Nertsjinsktraktaten i 1689 og Kjachtatraktaten 1727, da Qing-dynastiet gav avkall på territoriet på begge sider av Bajkalsjøen.
I 1923 ble den burjatisk-mongolske autonome sosialistiske sovjetrepublikk opprettet, som en del av Sovjetunionen, ved sammenslåing av de to burjat-mongolske og mongol-burjatiske oblaster, som ennå tidligere hadde utgjort guvernementet Bajkal (Pribajkalskaja gubernija). For å svekke burjatene ble i 1937 et antall fylker (rajon) avskilt fra republikken og gjort til de burjatiske autonome okrugene Ust-Orda og Aga, samtidig som visse andre områder ikke ble medtatt. Omkring 10 000 burjater ble drept for å knekke den burjatiske nasjonalismen. I 1958 ble «mongolsk» tatt bort fra navnet. 
Den burjatiske autonome sosialistiske sovjetrepublikken erklærte seg selvstendig fra Sovjetunionen i 1990, og tok navnet republikken Burjatia i 1992. Burjatias nye konstitusjon ble vedtatt av parlamentet, Folkets hural, i 1994. I 1995 ble det inngått en bilateral avtale med Den russiske føderasjon.

Politikk og administrasjon

Burjatias grunnlov ble innført 22. februar 1994. Nasjonalforsamlingen kalles Folkets Khural og har 65 medlemmer som velges for fire år.
Tour de France 2009

Gjennomføring

Rittet startet med en tempoetappe i Monaco. Løypa gikk delvis på den kjente bilbanen Circuit de Monaco i Monte Carlo. Neste etappe startet også i Monaco. Det var sjette gang Tour de France besøkte Monaco, forrige gang var i 1964.
I tillegg til Monaco, gikk rittet innom Spania, Andorra, Sveits og Italia (på 16. etappe). Samlet var rittet 3445 kilometer, inkludert 93 km fordelt på to individuelle tempoetapper og en lagtempo. Det var første gang siden 2005 at det sto lagtempo på programmet. Det var syv fjelletapper, tre av dem med målgang på toppen. For første gang i historien skulle rittet avgjøres på den nest siste etappen med målgang på et fjell, Mont Ventoux.
Som i 2008 ble det ikke utdelt bonussekunder.
I juni godtok UCI arrangørenes forslag om at to av etappene (den 10. og den 13.) skulle kjøres uten radiokommunikasjon mellom rytterne og sportsdirektørene. Begrunnelsen var at etappene blir forutsigbare når rytterne blir "fjernstyrt" fra bilene. De aller fleste lagene var mot dette av hensyn til rytternes sikkerhet og leverte skriftlig protest 12. juli. Den 10. etappen ble kjørt uten radio, men forbudet ble opphevet for den 13. etappen.

Forhåndsfavoritter

Med Lance Armstrong tilbake på startstreken stilte han som utfordrer til storfavoritt og lagkamerat Alberto Contador. Vinneren av Giro d'Italia 2009, Denis Mensjov, var også favoritt sammen med blant andre Fränk Schleck, Andy Schleck, Carlos Sastre og Cadel Evans.
I kampen om den grønne trøya var Mark Cavendish favoritt, men ble utfordret av blant andre Thor Hushovd, Oscar Freire, Tom Boonen og Daniele Bennati.

Mest offensive rytter

Franco Pellizotti (LIQ) ble kåret til rittets mest offensive rytter.
Kolstad Idrettslag

Kolstad Fotball

I 2009 vant Kolstad Fotball grasrotprisen fra Norges Fotballforbund. Prisen ble utdelt av Ole Gunnar Solskjær og Mame Biram Diouf.
Parasaphodinae

Levevis

Artene snylter på skjoldlus.

Utbredelse

De er utbredt i tropiske områder av den gamle verden.
Pekhorka

Pekhórka er ei elv i Moskva oblast i Russland. Den er ei venstre sideelv til elva Moskva). Den er 42 kilometer lang, og har et nedbørfelt på 523 km².
Langs elva ligger byene Balasjikha og Zjeleznodorozjnyj, og de bymessige bosetningene Tomilino og Kraskovo. På 1800-tallet ble elva mye brukt som kraftkilde for bomullsfabrikkene i Balasjikha, og mange av reservoarene og vannveiene eksisterer fremdeles.
I 1971 var elva inkludert i Moskvas generalutviklingsplan, som blant annet omfattet bygging av en båtkanal øst for Moskva for å minske belastningen på den sterkt trafikkerte Moskva-elva. Pekhorka ville ha blitt en del av Ljubertsy-reservoaret, men kanalen ble aldri bygget.
Sametingsbygningen

Sametingsbygningen huser den folkevalgte forsamlingen og administrasjonen for Sametinget i Norge. Bygningen stod ferdig i 2000 og ble offisielt innviet 2. november 2000 av Kong Harald V. 
Hovedansvarlig for anleggets helhetlige utforming og innredning var sivilarkitektene Stein Halvorsen og Christian Sundby fra Oslo. Bygningen er 5 300 kvadratmeter, og formet som en halvsirkel i to etasjer. Bygningen inneholder Samisk spesialbibliotek, resepsjon, møterom og kontorer, samt Sametingets plenumssal.

Utsmykking

Plenumssalen er utsmykket med Hilde Skancke Pedersens veggmaleri Luottat – Spor i emalje og bladgull på sink, som befinner seg bak talerstolen/podiet, og fortsetter langs veggene utenfor plenumsalen (foajéen) og i underetasjen utenfor auditoriet. På metallplater er det etset arkeologiske spor fra samiske bo- og gravplasser som samekulturen har etterlatt seg i form av hustufter/sirkler og labyrinter. 
Utsmykningen Den som… av Kristin Ytreberg finnes langs alle vegger i vandrehallen. To elementer er tatt i bruk: tinnbroderi inspirert av samisk ornamentikk og ordspråk og visdomsord fra Just Qvigstads samlinger.
I biblioteket finnes Kåre Kivijärvis Fra de store banker (1959/1961), samt Kvinne (portrett) i Nesseby (1972). Fotografiene er kopier (2004) av originalfoto 1/9 (d.v.s. den første av ni fotografier av samme motiv). Fotografiene ble innkjøpt av Utsmykkingsfondet for offentlige bygg i forbindelse med utsmykkingen av Sametingsbygningen i 2000. De opprinnelige bildene ble skadet av sollys, og kopiene av fotografiene ble hengt opp våren 2004 i biblioteket.

Priser

Sametingsbygningen ble tildelt Statens Byggeskikkpris 2001. I 2002 ble det tildelt Nordnorsk arkitekturpris, og i 2003 Fiabci Norways Eiendomspris i kategorien offentlige bygg.

Historie

Sametingsrepresentant Ragnhild Lydia Nystad foreslo i 1993 å bygge en egen bygning i Karasjok for Sametinget.  Byggearbeidet startet august 1998 og i juni 1999 foretok stortingspresident Kirsti Kolle Grøndahl grunnstensnedleggelse.
Matningsdal Idrettslag

Matningsdal Idrettslag er et idrettslag i Hå kommune på Høg-Jæren i Rogaland. Herrenes A-lag i fotball spiller i 5. divisjon (2011), og damenes A-lag i 5. divisjon. I tillegg til fotball har idrettslaget også et skilag og en turgruppe.
Matningsdal IL ble stiftet i 2004.
Villa Holme

Villa Holme er tegnet av arkitekt Sverre Fehn og ligger på Holmsbu i Hurum. Villa Holme ble tegnet og bygget til Fehns venn, kunstneren Ingolf Holme og ble ferdigstilt i 1998. Eiendommen ligger i Nedre Jahrenvei 31 i Holmsbu. 
Villa Holme er det siste av private hjem, av tilsammen 13, som Sverre Fehn tegnet. Fehn, i dialog med Ingolf Holme, utarbeidet en rekke skisser for huset i en periode på 30 år og før de til slutt fant frem til en egnet tomt. Huset har en karakteristisk kvadratisk form og er innvendig bygget rundt kunstnerens arbeidsrom og vender mot en fjellvegg. Mye er gjort for å skape best mulig arbeidsforhold for maleren.
Huset er i privat eie.
Robert Walpole

Bakgrunn

Walpole ble født i Houghton i Norfolk i 1676 som ett av 19 barn. Han var tredje sønn og femte barn av den lavadelige whig-politikeren Robert Walpole, som representerte Castle Rising i House of Commons, og hans hustru Mary Walpole, datter og arving av Geoffrey Burwell av Rougham.

Karriere

Som skattkammerlord klarte han å forhindre at South Sea Companys fall fikk alt for tunge økonomiske konsekvenser. Fra 1724 var han whigpartiets ledende mann, og i hans tid ved makten (1724-1742) fikk parlamentarismen sitt definitive gjennombrudd. Han skapte en partiorganisasjon som gav ham en fast majoritet i parlamentet og grunnla dermed parlamentarism som siden da har kjennetegnet det politiske liv i Storbritannia. Grunnlaget for Walpoles makt var den sterke støtte han vant hos godseierne og lavadelen på landsbygden, the gentry, som likte hans sparsommelighet, lave skatter og fredelige utenrikspolitikk. Hans fredelige utenrikspolitikk og store skattelettelser medførte økonomisk velstand og samtidig en rask utvikling av handel og industri. 
Hans regjeringstid blir gjerne datert fra 1721, da han fikk posten som første skattkammerlord, men kan alternativt dateres fra 1730, da han, etter at Lord Townshend var trådt tilbake, ble den eneste og uomtvistede leder for kabinettet. At han i over tyve år lyktes med sin oppgave som regjeringsleder berodde på at han visste hvordan underhuset skulle behandles og at han kunne håndtere kongene. Han virket i kongene Georg Is og Georg IIs regenttider. Georg Is tillit vant Walpole da han klarte å redde kongen fra skandale i samband med Sørhavsboblen, der kongen var kompromittert. 
Fredspolitikken hans ble i lengden ikke akseptert av monarkiet, og han ble tvunget til å erklære Spania krig i 1739, og i 1741 måtte han også erklære krig mot Frankrike. Kort tid senere, i 1742, gikk han av. Det året ble han så gjort til Robert Walpole, 1. jarl av Orford.
Bertram Ramsay

Bakgrunn

Han var av en gammel skotsk slekt. I 1898 gikk han inn i Royal Navy.

Royal Navy

Han tjenestegjorde på HMS «Britannia», der han var leder midtskips innen et år. Ramsay var Knight Commander av Order of the Bath, kommandør av Order of the British Empire og medlem av Royal Victorian Order. Utnevnelsen til Knight Commander medførte at han ble adlet og at han fikk rett til å føre tiltaleformen sir foran sitt navn.
Han forhindret en potensielt alvorlig konflikt mellom statsminister Winston Churchill, og den britiske kongen Georg VI, da statsministeren  informerte kongen om at han aktet å observere D-dagen, den 6. juni 1944, om bord på HMS «Belfast», en britisk krysser som skulle stå for en del av bombardementet av den tyske forsvarslinjen. 
Den britiske konge, som selv var en erfaren sjømann og en veteran fra Jyllandsslaget under den første verdenskrig kunngjorde likeså at han ville følge med sin statsminister på denne observasjonen av hvordan D-dagen foregikk. Kongen og statsministeren var i tottene på hverandre før møtet med admiral Ramsay som plent nektet å ta ansvar for sikkerheten til hverken kong Georg eller Churchill. Ramsay beskrev faremomentene ved å ha både kongen og statsministeren ombord i HMS «Belfast», og det faktum at både kongen og Churchill ville være nødvendig på land i tilfelle landingene gikk svært dårlig og umiddelbare beslutninger var nødvendige. Dette avgjorde saken, og både Winston Churchill og kong George VI holdt seg i land på D-dagen.
Den 2. januar 1945, bare få måneder før den andre verdenskrig var over, ble Ramsay drept da flyet han var ombord i krasjet under takeoff på Toussus-le-Noble, sørvest for Paris. Han var på vei til en konferanse, der blant andre general Bernard Montgomery skulle være med og som skulle foregå i Brussel.
Våra vänners liv

Våra vänners liv er en svensk TV-serie i ti deler. Første del ble sendt på SVT1 18. oktober 2010. Regien var ved Henrik Georgsson og Mani Maserrat-Agah. Manuset ble skrevet av Calle Marthin og Niklas Rockström. Serien ble produsert av SVT Drama. Norske Kirsti Eline Torhaug spiller rollen som Monika.
Serien vant Kristallen 2011-prisen for «Årets tv-drama».

Handling

Serien handler om fire menns vennskap og deres liv. Pontus er nyskilt og forøker å kombinere karrieren med å ta hånd om sin datter. Mats er nygift, men lengter etter noe større når det gjelder karrieren og må slite med en besværlig farfar. Olle og Monika venter barn samtidig som Olle rammes av sykdom og oppsøker sin far. David driver antikkhandel og innleder en usikker relasjon med en eldre kvinne.